Små håndverksfag

miniatyr|upright|Repslager i arbeid. Holland, 2007
miniatyr|Smed, Finland 2011.
Små håndverksfag er en fellesbetegnelse for små og verneverdige håndverksfag. De er også kalt tradisjonelle fag, gamle håndverksfag eller kulturhistoriske fag, og viser til fagområder som er små i omfang, men som representerer tradisjoner og kultur. Små håndverksfag kjennetegnes av at de har få utøvere og et begrenset, men jevnt rekrutteringsbehov. Videre nytter fagene tradisjonelle metoder og teknikker, og støtter seg til tradisjonell materialbruk.

Tradisjonelle håndverksfag er del av verdens immaterielle kultur, og UNESCO vedtok i 2003 en konvensjon for vern av denne del av kulturarven.
 Små håndverksfag i Norge 
I Norge er det et politisk og kulturhistorisk ønske å ta vare på de små håndverksfagene, og Stortinget ratifiserte i 2006 UNESCO-konvensjonen for vern av immateriell kultur.St.prp. nr. 73 2005–2006 Om samtykke til ratifikasjon av UNESCOs konvensjon av 17. oktober 2003 om vern av den immaterielle kulturarven. Dokumentet inneholder også selve konvensjonen, på engelsk og norsk  En slik ratifisering viser et statlig ønske om å ta vare på gamle og tradisjonelle håndverksfag. Det er utfordrende å få kandidater til å søke til disse fagområdene, da det kan være vanskelig å finne et bærekraftig marked til håndverket. Av samme grunn er det få læreplasser i mange av fagene. Det er opprettet et eget opplæringskontor for små håndverksfag.Opplæringskontoret for små håndverksfag. Offisielt nettsted

Norsk håndverksinstitutt har en viktig oppgave i Norges oppfølging av UNESCO-konvensjonen. Sekretariatet for små og verneverdige fag (SSV) under håndverksinstituttet gir innspill til Utdanningsdirektoratet, som så avgjør hvilke fag som skal regnes som små og verneverdige.SSVs informasjon om arbeidet for små og verneverdige håndverksfag

Håndverksfag som kommer med på listen over små og verneverdige fag, utløser et ekstra tilskudd, blant annet fra fylkeskommunen, til lærebedrifter som tar inn lærling. Økt tilskudd er et virkemiddel for å få til videreføring av tradisjonelle håndverkskunnskaper gjennom jevnlig opplæring av nye fagutøvere.

Listen over små håndverksfag i Norge er ikke konstant. Visse kriterier må være oppfylt for at et fag skal kategoriseres som verneverdig:
 Faget er en del av tilbudsstrukturen for videregående opplæring eller er godkjent som et forsøk.
 Faget er truet og fagkunnskaper står i fare for å dø ut på grunn av mangel på nyrekruttering.
 Faget skal ivareta tradisjonelle håndverksfaglige teknikker, materialer og metoder.
 Faget har kulturell verdi som det av samfunnsmessige årsaker er viktig å videreføre.
Når faget overskrider 15 nye kontrakter i løpet av en tre års periode, dvs. i snitt fem nye kontrakter pr. år, tas faget ut av listen etter ytterligere et kaldenderår.

Pr. 2016 omfatter listen over små og verneverdige håndverk følgende fag:
Blyglasshåndverker
Buntmaker
Bøkker
Børsemaker
Filigranssølvsmed
Forgyller
Gipsmaker
Gjørtler
Glasshåndverker (glassblåser)
Gravør
Herreskredder
Horn-, bein- og metallduodjár
Håndbokbinder
Håndvever Keramiker
Kostymesyer
Kurvmaker
Maskør- og parykkmaker
Modellbygger
Modist
Møbeltapetserer
Nautisk instrumentmaker
Optroniker
Orgelbygger
Repslager
Salmaker
Seilmaker
Skinn- og pelsduodjár Skomaker
Smed
Storurmaker
Strikkehåndverker
Sølvsmed
Taksidermist
Tekstilduodjár
Tredreier
Treduodjár
Treskjærer
Urmaker
Veve- og håndstrikkeduodjár

 Referanser 

 Kilder 
 Pöyry, Econ Små håndverksfag, 2009. Statusgjennomgang for Utdanningsdirektoratet

 Eksterne lenker 
 Fag definert av Norsk håndverksinstitutt som små og verneverdige fag

Kategori:Håndverksyrker
Kategori:Immateriell kulturarv